**«Ογκολογία»**

Οι εξελίξεις στην Ογκολογία είναι ραγδαίες και καθημερινές καθώς νέες θεραπευτικές στρατηγικές εντάσσονται με γοργό ρυθμό στην θεραπεία των ασθενών που πάσχουν από καρκίνο.

Με την επίπτωση του καρκίνου να αυξάνεται τα τελευταία χρόνια, η επαφή των φοιτητών με ασθενείς που πάσχουν από νεοπλασματικά νοσήματα κατά την διάρκεια της εκπαίδευσης και της σταδιοδρομίας τους είναι βέβαιη, ανεξάρτητα από την ειδικότητα που θα ακολουθήσουν.

Χωρίς να επεκτείνεται σε εξειδικευμένα θέματα, το μάθημα της Ογκολογίας, έχει σκοπό να μεταδώσει στους φοιτητές της Ιατρικής Σχολής τις βασικές αρχές και γνώσεις επιδημιολογίας, μοριακής βιολογίας, διάγνωσης και αντιμετώπισης των πιο συχνών κακοηθειών και των επιπλοκών τους.